LIETUVOS POLICIJOS GENERALINIS KOMISARAS

ĮSAKYMAS

DĖL LIETUVOS POLICIJOS GENERALINIO KOMISARO 2007 M. GRUODŽIO 3 D. ĮSAKYMO NR. 5-V-797 „DĖL POLICIJOS DEPARTAMENTO PRIE VIDAUS REIKALŲ MINISTERIJOS DARBO REGLAMENTO PATVIRTINIMO IR KAI KURIŲ LIETUVOS POLICIJOS GENERALINIO KOMISARO ĮSAKYMŲ PRIPAŽINIMO

NETEKUSIAIS GALIOS“ PAKEITIMO

2022 m. lapkričio 14 d. Nr. 5-V-1109

Vilnius

Pakeičiu Policijos departamento prie Lietuvos Respublikos vidaus reikalų ministerijos darbo reglamentą, patvirtintą Lietuvos policijos generalinio komisaro 2007 m. gruodžio 3 d. įsakymu Nr. 5-V-797 „Dėl Policijos departamento prie Vidaus reikalų ministerijos darbo reglamento patvirtinimo ir kai kurių Lietuvos policijos generalinio komisaro įsakymų pripažinimo netekusiais galios“, ir 19 punktą išdėstau taip:

„19. Policijos departamente komisijos ir darbo grupės sudaromos policijos generalinio komisaro įsakymu. Įsakymu paskiriami komisijos pirmininkas (darbo grupės vadovas) ir komisijos arba darbo grupės sekretorius. Komisijos pirmininku (darbo grupės vadovu) gali būti paskirtas policijos generalinis komisaras, policijos generalinio komisaro pavaduotojas, įgaliotas vyriausiasis patarėjas, vyriausiasis patarėjas ir patarėjas (kurių pareigybės nėra struktūriniame padalinyje), Policijos departamento padalinio, kuris nėra kitame struktūriniame padalinyje, vadovas ir vyresnysis patarėjas ir Policijos departamento padalinio, esančio kitame struktūriniame padalinyje, vadovas. Įsakymu taip pat gali būti patvirtintas komisijos ar darbo grupės darbo reglamentas, kitu atveju komisija ar darbo grupė vykdo šio reglamento nuostatas.“

Policijos generalinio komisaro pavaduotojas,

atliekantis policijos generalinio komisaro funkcijas	Saulius Tamulevičius